**JEGYZŐKÖNYV**

**Készült:** Telki Község Képviselő-testületének 2016. május 13-án a Polgármesteri Hivatal tárgyalójában megtartott rendkívüli nyilvános üléséről.

**Jelen vannak:**

Deltai Károly Polgármester

Móczár Gábor Alpolgármester

Takács Zoltán Alpolgármester

Szigeti Antal Képviselő

Halász Terézia Képviselő

Dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoport

Füredi Róbert helyi lakos

**Deltai Károly Polgármester** köszönti a testület tagjait és a megjelenteket. Megállapítja, hogy a Képviselő testület határozatképes 5 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 5 fő képviselő volt jelen a szavazáskor) határozathozatal mellőzésével az alábbi napirendet fogadta el.

Napirend

**1./Telki Község Önkormányzat képviselő-testületének a települési adóról szóló 16/2015.(XII.01.) önkormányzati rendeletének felülvizsgálatáról**

**Előterjesztő: Polgármester**

**Napirendek tárgyalása**

**1./ Telki Község Önkormányzat képviselő-testületének a települési adóról szóló 16/2015.(XII.01.) önkormányzati rendeletének felülvizsgálatáról**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly Polgármester:** A Kormányhivatal jelenleg is vizsgálja és tárgyalásokat tart az értelmezési háttér tekintetében. A Kormányhivatal illetékeseivel pozitív, szakmai megbeszélést folytattunk. Teljesen körüljártuk a kérdést. Nincs hatékony megoldás, úgy ahogy mi gondoljuk. Még csak a szempontok kijelölése zajlik.

**Takács Zoltán:** Nagyon pozitív hangvételű volt a megbeszélés, a Kormányhivatalban is törekedtek a megoldásra. Ők is csak a Minisztériumra tudtak hivatkozni, de köztük sincs konfliktus. A jövő évi adótörvény változni készül kedvező irányba, jelenleg még kusza. A Kormányhivatal is megértette a problémánkat, egyértelmű volt, hogy nem ellenséget keresnek.

**Deltai Károly Polgármester**: Az új adótörvény még csak tervezet, természetesen változhat még. A jelenlegi törvényjavaslatban bizonytalanságok vannak, de a magyarázat explicit, tehát az üzenete átment. Az irány jó. A mostani a legjobb megoldás a rosszak közül, javasoljuk a ennek a rendelet-tervezetnek az elfogadását, ha változik a helyzet hatályon kívül helyezzük. Amennyiben megszületik az új jogszabály, a konfliktusok is kisimulnak. Várom a további javaslatokat.

**Füredi Róbert:** Azadó mértéke tekintetében van egy olyan szabály, hogy az adózott tárgy értékét nem haladhatja meg az adó mértéke.

**Takács Zoltán:** Az adó tárgya nem a termés, hanem a növényzet, lucerna, almás. Azért vezettük be úgy, hogy, aki telekadót fizet annak nem kell a települési adót fizetnie.

*Vetési Vincéné megérkezett.*

**Deltai Károly Polgármester**:

*Deltai Károly Polgármester az előterjesztés szerinti határozati javaslatot teszi fel szavazásra.*

**Telki Község Képviselő-testülete ( 4 igen szavazattal, 1 tartózkodással - 5 fő képviselő volt jelen a szavazáskor) megalkotta a 6/2016.( V.17.) Ör. számú rendeletét.**

*A rendelet a jegyzőkönyv melléklete.*

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester